IMAGINI ȘOCANTE. Morți ținuți pe jos și mizerie la morga spitalului Horezu. Reacția directorului: "O întâmplare singulară, au fost prea multe decese într-o zi".
La morga spitalului din Horezu sunt morți lăsați pe jos, în sicrie sau pe mese. Rudele celor decedați se ghidează în funcție de capacele sicrielor pentru identificarea morților. Constantin Popescu, managerul spitalului din Horezu, recunoaște că sunt reale aceste imagini.
Imagini revoltătoare la morga spitalului suport Covid din Horezu, din județul Vâlcea. Morții sunt lăsați pe jos, în sicrie, sau pe mese. Niciun angajat nu este acolo să predea rudelor decedații. Oricine poate intra și lua acasă mortul care crede că e al lui. Atenție, imagini șocante!Managerul spitalului spune că e vorba despre o situație excepțională, deoarece au fost "prea multe decese de Covid într-o singură zi"."A fost o întâmplare singulară, ieri, pentru că au murit prea mulți pacienți de Covid în 24 de ore. Am avut trei morți din spital plus încă unul adus de poliție. Nu avem angajați la morgă, există doar o masă și ieri am improvizat. "Mizeria" care se vede în imagini sunt de fapt lucrurile decedaților care nu au fost revendicate de aparținători", a declarat pentru Aleph News managerul spitalului din Horezu.Urmăriți Aleph News pe Facebook, Twitter, Youtube și Instagram!